Izaro slėnis

Izaro slėniu neoficialiai vadinama Izaro upės slėnyje įsikūrusi Bavarijos sostinė Miunchenas ir apylinkės, garsėjantys kaip IT, mikroelektronikos ir aukštųjų technologijų įmonių susitelkimo vieta. Šį pavadinimą įkvėpė pasaulio IT pramonės centro Silicio slėnyje Kalifornijoje pavyzdys. Didžiojo Miuncheno regionas - vienas svarbiausių šios pramonės centrų Vokietijoje, kuriame 2010 m. pabaigoje buvo įsikūrę per 29 000 IT kompanijų su 230 000 darbuotojų.http://www.zdnet.de/41556463/it-standort-muenchen-blicke-hinter-die-kulissen/ Miuncheno technikos universiteto duomenimis, šis regionas buvo svarbiausias IT centras Vokietijoje.http://www.in.tum.de/fuer-studieninteressierte/gute-gruende/muenchen-und-umgebung.html  Europos Komisijos studija Miuncheną pripažino kaip IT technologijų  Europoje lyderį.https://www.heise.de/newsticker/meldung/EU-Studie-Muenchen-ist-europaeischer-IT-Leuchtturm-2169850.html

 Istorija 

„Siemens AG“ koncernas, kurio būstinė įsikūrusi Miunchene nuo 1949 m., į kompiuterijos ir puslaidininkių rinką įžengė dar 1950-aisiais, kada buvo sukurtas „Siemens 2002“ - pirmasis tranzistorių elementų kompiuteris. Be to, 1962 m. Miunchene įkurtas Leibnico superkompiuterių centras (), 1971 m. - reikšminga programinės įrangos kompanija „Softlab“ (šiuo metu neveikianti). Aukštųjų technologijų pramonės įmonės regione ėmė kurtis ypač nuo 1990–ųjų metų, pasinaudojusios daugeliu rėmimo programų ir įsikūrimo lengvatų, kurias teikė Bavarijos vyriausybė. Be to, Miuncheno regione kartu su didžiaisiais Miuncheno universitetu, Technikos universitetu ir Taikomųjų mokslų universitetu bei kolegijomis buvo paruošiama atitinkamai daug kvalifikuotų absolventų. Taip pat palankiai vertinamas mokslo ir studijų centrų artumas daugeliui didelių korporacijų. Tokios sėkmingos įmonės kaip „Infineon Technologies“ ir „Gigaset“ išsivystė iš „Siemens“ padalinių. „Fujitsu Technology Solutions“ taip pat atsirado iš buvusios bendros įmonės „Fujitsu Siemens Computers“.

2001 m. studijoje Izaro slėnis buvo pristatomas kaip ketvirtas svarbiausias IT centras pasaulyje po Silikono slėnio, Didžiojo Bostono ir Tel Avivo (Silicon Wadi) centrų.http://www.muenchen.ihk.de/mike/WirUeberUns/Publikationen/Magazin-wirtschaft-/Aktuelle-Ausgabe-und-Archiv2/09-2001/Politik-und-Standort/Isar-Valley.html Nuo tada Miunchenas laikomas vienu pasaulio IT lyderių pasaulyje.http://www.zdnet.de/41556463/it-standort-muenchen-blicke-hinter-die-kulissen/ 2012 m. duomenimis, „SuperMUC“ kompiuteris Garchinge prie Miuncheno taip pat buvo galingiausias Europos superkompiuteris.http://www.zdnet.de/88115460/supermuc-europas-schnellster-supercomputer/#image=1

 Svarbiausios įmonės 

Šių bendrovių būstinės yra Miunchene ar netoli jo:

Allgeier Holding
ADVA Optical Networking
agileas.com
ASM Assembly Systems
Atoss Software
BMW
Brainlab
Cancom
Celemony Software
Centrosolar Group
Deep Silver
EOS GmbH
EpcosESG 
Fujitsu Technology Solutions
Gigaset
Gulp.de
Gutefrage.net
Infineon
Integralis AG
Lantiq
msg systems
Miray Software AGNemetschek
Nexoc
NorCom
Osram
Rohde & Schwarz
Sofortüberweisung
Realtime Technology
SHS VIVEON
SiemensUnify
Siltronic
Scout24 Holding
Softing
Süss Microtec
Telefónica Germany
Travian Games
TQ-Systems
Wirecard

Be to, Miunchene veiklą vysto daugybė tarptautinių IT ir aukštųjų technologijų kompanijų, tokių kaip „Microsoft“, „Acronis“, „Adobe Systems“, „Atos“, „VMware“, „IBM“, „T-Systems, „Hitachi, Ltd.“, „Hewlett-Packard“, „Oracle“, „Nokia Networks“.

 Šaltiniai 

 Nuorodos 

 Münchner Unternehmerkreis IT

Kategorija:Vokietijos ekonomika
Kategorija:Miunchenas
Kategorija:Mokslo ir technologijų parkai